都城縣

都城縣 ， 中國古縣名 。 南朝宋置都城縣 ， 治所在今廣東省鬱南縣都城鎮 。 屬廣州晉康郡 。 南齊 、 南梁 、 南陳沿置 。 隋滅陳 ， 廢除晉康郡 ， 都城縣直屬廣州 。 隋煬帝大業二年 （ 606年 ） ， 都城縣改屬封州 。 次年 ， 封州改爲蒼梧郡 。 唐高祖武德元年 （ 618年 ） ， 改屬梧州 。 武德四年 （ 621年 ） 屬封州 。 武德五年 （ 622年 ） ， 改屬南康州 。 武德九年 （ 626年 ） 屬封州 。 唐太宗貞觀元年 （ 627年 ） ， 改屬南康州 。 貞觀十一年 （ 637年 ） 屬封州 。 貞觀十二年 （ 638年 ） ， 改屬康州 。 天寶 、 至德時 ， 康州一度改爲晉康郡 。 五代十國時 ， 都城縣屬於南漢的康州 。 北宋開寶五年 （ 972年 ） 廢都城縣 。